laion/Wikipedia-Exotic huggingface dataset:
মেগাস্থিনিস

মেগাস্থিনিস (৩৫০ খ্রি.পূ. - ২৯০ খ্রি.পূ.) প্রাচীন গ্রীসের একজন পর্যটক এবং ভূগোলবিদ। তিনি এশিয়া মাইনরে জন্মগ্রহণ করেন। পরবর্তীতে সিরিয়ার রাজা সেলিয়াকাস ১-এর রাজকীয় দূত হিসেবে ভারতীয় রাজা চন্দ্রগুপ্ত মৌর্যের (স্যান্ড্রাকোটাস) রাজদরবারে দায়িত্ব পালন করেন। তখন চন্দ্রগুপ্তের রাজদরবার ছিল ভারতের পাটালিপুত্র নামক স্থানে। ঠিক কোন সময়ে তিনি দূতের দায়িত্ব পালন করেছেন তা নিশ্চিত করে বলা যায় না। অধিকাংশ বিশেষজ্ঞের মতে সময়টা ২৮৮ খ্রিস্টপূর্বাব্দের পূর্বে; কারণ এই সালে চন্দ্রগুপ্ত মারা যান। তার ভারত ভ্রমন সম্বন্ধে অনেক তথ্যই জানা যায়। তিনি Pentapotamia জেলা দিয়ে ভারতে প্রবেশ করেন, যার নদী সম্পর্কে তিনি অনেক কথাই বলেছেন। সিন্ধু নদের পাঁচটি গুরুত্বপূর্ণ অংশের একটি ছিল এই নদী, যা পাঞ্জাব অঞ্চলের একাংশ গঠন করেছে। এই জেলা থেকে রাজপথ বরাবর যাত্রা করে তিনি পাটালিপুত্রে পৌঁছেন। এরিয়ান ব্যাখ্যা করেন যে মেগাস্থিনিস আরাকোশিয়া-তে বসবাস করতেন এবং সেখান থেকেই ভারত ভ্রমনে আসেন। "Megasthenes lived with Sibyrtius, satrap of Arachosia, and often speaks of his visiting Sandracottus, the king of the Indians." Arrian, Anabasis Alexandri ইন্ডিকা; এর ইংরেজি অনুবাদ রয়েছে: Ancient India as Described by Megasthenes and Arrian -অরুবাদক ও সম্পাদক, J. W. McCrindle মেগাস্থিনিস বর্ণীত জাতিসমূহ saptajati Surviving text of Indika v,6
রোমুলাস হুইটাকের

রোমুলাস আর্ল হুইটাকের (জন্ম ২৩ মে, ১৯৪৩) হচ্ছেন একজন সরীসৃপবিদ, বন্যপ্রাণ সংরক্ষণবাদী এবং মাদ্রাজ সর্প উদ্যান, আন্দামান ও নিকোবর পরিবেশ ট্রাস্ট (ANET), এবং মাদ্রাজ কুমির ব্যাংক ট্রাস্টের প্রতিষ্ঠাতা। হুইটাকের সারা ভারতে অতিবৃষ্টি অরণ্য গবেষণা স্টেশনগুলোর একটি জালসংযোগ তৈরিতে তার প্রচেষ্টার জন্য ২০০৮ সালের "উদ্যোগের জন্য রোলেক্স পুরস্কার" পান। ২০০৫ সালে তিনি প্রকৃতি সংরক্ষণে তার বিশিষ্ট নেতৃত্বের জন্য হুইটলে পুরস্কার জয় করেন। তিনি কর্ণাটকে অগুম্বে বৃষ্টিবন গবেষণা স্টেশনের তহবিলের জন্য, সেখানে রাজ গোখরো ও তাদের আবাসস্থল সংক্রান্ত গবেষণার উদ্দেশ্যে, এই পুরস্কারটিকে ব্যবহার করেন। হুইটাকের চেন্নাই সর্প উদ্যানের প্রতিষ্ঠাতা পরিচালক ছিলেন। উদ্যানটি ইরুলা নৃগোষ্ঠীর আদিবাসীদের পুনর্বাসনের জন্য পরিচিত ছিলো এবং ইরুলারা সাপ ধরায় দক্ষ ছিলো। আদিবাসিরা সাপের বাণিজ্য নিষিদ্ধ হলে কর্মহীন হয়ে পড়ে। হুইটাকের বিষরোধী ঔষধ তৈরিতে সাপ থেকে বিষ সংগ্রহ করার কাজে ইরুলা জনগোষ্ঠীকে যুক্ত করে তাদেরকে সহায়তা করেন। তিনি 'সরীসৃপের জন্য মাদ্রাজ কুমির ব্যাংক ট্রাস্ট কেন্দ্র'-এর প্রতিষ্ঠাতা-পরিচালক, এবং কুমির প্রজনন ও সংরক্ষণ কার্যক্রমে কার্যকরভাবে জড়িত। হুইটাকের সাম্প্রতিককালে ঘড়িয়াল রক্ষার চেষ্টায় সমন্বয়কের দায়িত্ব পালন করছেন। ঘড়িয়াল হচ্ছে কুমির বর্গের একটি মহাবিপন্ন প্রজাতি যারা বিলুপ্তির কিনারায় রয়েছে এবং ভারতের পানিতে ২৫০টির নিচে টিকে আছে। Dickie, Phil (২০০৮)। "Romulas Whitaker, Unconventional conservationist"। The Rolex Awards for Enterprise। The Rolex Institute। ২০০৯-০২-১৩ তারিখে মূল থেকে আর্কাইভ করা। সংগ্রহের তারিখ ২০০৯-০১-২৯।  Raghavan, T. L. (২০০৯)। "Romulus Whitaker - His Story"। Environment। Chennai Online। ২০০৮-১২-১৪ তারিখে মূল থেকে আর্কাইভ করা। সংগ্রহের তারিখ ২০০৯-০১-২৯।  "Mystery of crocs' mass die-off"। Science and Environment। BBC News। ২০০৮-১২-০২। সংগ্রহের তারিখ ২০০৯-০১-২৯।  [১] Rolex Awards I married a croc man - Romulus Whitaker Whitaker, Zai. Dec. 1994. National Wildlife Federation Agumbe Rainforest Research Station (ARRS) Web Portal ওয়েব্যাক মেশিনে আর্কাইভকৃত ১৬ আগস্ট ২০১৮ তারিখে
জামশেদপুর

জামশেদপুর (হিন্দুস্তানি: [dʒəmˈʃeːdpʊr] (শুনুন)) বা টাটানগর ঝাড়খণ্ড রাজ্যের অন্যতম বৃহত্তম শহর। এটি ভারতের প্রথম পরিকল্পিত শিল্প শহর। এটি একটি নগর পঞ্চায়েত এলাকা এবং পৌর কর্পোরেশন এবং পূর্ব সিংভূম জেলার সদর দপ্তর। এটি একটি জনপ্রিয় পর্যটন গন্তব্য তার বন, প্রাচীন মন্দির এবং রাজপ্রাসাদের জন্য পরিচিত। এটি ২০১৯ সালে ভারতের পরিচ্ছন্ন শহর হিসাবে স্থান পেয়েছে। সাকচি নাম দিয়ে এই শহরটি প্রতিষ্ঠা করেন শিল্পপতি জামসেদজি টাটা। পরে ১৯১৯ সালে লর্ড কেমসফোর্ড এর প্রতিষ্ঠাতার নামে নামকরণ করেন জামশেদপুর। সাকচি এখনও জমশদপুরের মধ্যের অন্যতম বৃহৎ পল্লীর নাম। শহরটি ভারতের প্রথম বেসরকারী লৌহ-ইস্পাত কারিগরি প্রতিষ্ঠান টাটা আয়রন এন্ড স্টিল কোম্পানি (বর্তমানে টাটা স্টিল)-এর জন্য প্রসিদ্ধ। এর আশেপাশে খনি বলয়গুলিতে বিশেষ করে পশ্চিম বোকারো, জামাডুবি ও নোয়ামুণ্ডিতে অনেক লৌহ আকরিক, ম্যাঙ্গানিজ ও চুনাপাথর পাওয়া যায়। শহরের জেআরডি টাটা স্পোর্টস কমপ্লেক্স-এ ফুটবল প্রশিক্ষণ কেন্দ্র রয়েছে। ইন্ডিয়ান সুপার লীগ-এর জামশেদপুর এফসি দলের ঘরের মাঠ এটি। "Jamshedpur city population census 2011"। সংগ্রহের তারিখ ২০১৫-০৮-২২।  Chatterjee, Arup (২০১৯-০২-২৩)। "Jamshedpur: The city of steel"। The Hindu (ইংরেজি ভাষায়)। আইএসএসএন 0971-751X। সংগ্রহের তারিখ ২০২১-০১-২০। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Jamshedpur NAC"। udhd.jharkhand.gov.in। ২০২২-০৭-০১ তারিখে মূল থেকে আর্কাইভ করা। সংগ্রহের তারিখ ২০২২-০৯-২৮। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Indore, Jamshedpur lead Swachh 2020 table"। The Hindu (ইংরেজি ভাষায়)। ২০১৯-১২-৩১। আইএসএসএন 0971-751X। সংগ্রহের তারিখ ২০২১-০৯-২২। উদ্ধৃতি টেমপ্লেট ইংরেজি প্যারামিটার ব্যবহার করেছে (link) উইকিমিডিয়া কমন্সে জামশেদপুর সংক্রান্ত মিডিয়া রয়েছে। উইকিভ্রমণ থেকে জামশেদপুর ভ্রমণ নির্দেশিকা পড়ুন। জেলা প্রশাসনের ওয়েবসাইট জামশেদপুরে ফ্যাক্ট ফাইল জামশেদপুরের উপগ্রহ চিত্র Photo essay on Tata City/Jamshedpur, Galli Magazine jamshedpurcity - A Portal of Jamshedpur city. JsrLive - A City Portal for Jamshedpur MyJamshedpur.com - Complete information about Jamshedpur (or Tatanagar) city
আলী মসজিদ

আলী মসজিদ হল জম্মু ও কাশ্মীর রাজ্যর শ্রীনগর শহরের মধ্যে অবস্থিত একটি মসজিদ। এটি ১৪৭১ খ্রীষ্টাব্দে নির্মাণ করা হয়। এটি জামিয়া মসজিদ এর পরে কাশ্মীর উপত্যকায় মধ্যে অবস্থিত দ্বিতীয় বৃহত্তম মসজিদ হিসেবে পরিচিত। খ্যাতির অবস্থানে থাকা উভয় মসজিদগুলিই শ্রীনগরে অবস্থিত। তারা মসজিদ ষাট গম্বুজ মসজিদ "Aali Masjid"। ৯ আগস্ট ২০১৪ তারিখে মূল থেকে আর্কাইভ করা। সংগ্রহের তারিখ ২৩ মে ২০১৫।
নিতিন ড্যানিয়েল মূখী

নিতিন ড্যানিয়েল মূখী ১৯৮২ সালে জন্ম গ্রহণ করেন। তিনি ২০১৫ সালের ৬ মে সাউথওয়েলস থেকে অস্ট্রেলিয়ান লেবার দলের একজন সংসদ সদস্য নির্বাচিত হন। মূখী স্টিভ ওয়ানের পদত্যাগের কারণে শূন্যপদ পূরণের জন্য ২০১৫ সালে নিউ সাউথ ওয়েলসের লেজিসলেটিভ কাউন্সিলে নিযুক্ত হন। ২০১৮ সালে বিরোধী দলের নেতা হিসাবে মাইকেল ডেলির নির্বাচনের পরে , মূখীকে বিরোধী মন্ত্রিপরিষদ সচিব হিসাবে নিযুক্ত করা হয়েছিল। ২০১৯ সালে নিউ সাউথ ওয়েলস রাজ্য নির্বাচনে লেবারদের পরাজয়ের পর নেতা হিসাবে জোডি ম্যাককে নির্বাচিত হওয়ার পর, মুখকে বিরোধী ফ্রন্ট বেঞ্চে উন্নীত করা হয়েছিল এবং অর্থ ও ছোট ব্যবসার ছায়ামন্ত্রী এবং গিগ অর্থনীতির ছায়া মন্ত্রী নিযুক্ত করা হয়েছিল। ১১ জুন ২০২১-এ, নেতা হিসাবে ক্রিস মিনসের নির্বাচনের পর, মুখকে ছায়া কোষাধ্যক্ষ হিসাবে নিযুক্ত করা হয়েছিল, যেখানে মিন্সের ছায়া মন্ত্রকের গিগ অর্থনীতির জন্য ছায়া মন্ত্রীর পোর্টফোলিও বজায় রাখা হয়েছিল । নিতিন পশ্চিম সিডনীর ব্লাকটাউনে জন্ম গ্রহণ করেন। তিনি প্রথম অস্ট্রেলিয়ান হিসেবে শ্রীমদ্ভগবদগীতা ছুঁয়ে শপথ গ্রহণ করেন। "Sharpe swings back into NSW parliament - 9News"। www.9news.com.au। সংগ্রহের তারিখ ২০২১-১১-১০।  "Daniel Mookhey Elected To NSW Parliament - The Indian Telegraph"। theindiantelegraph.com.au (ইংরেজি ভাষায়)। সংগ্রহের তারিখ ২০২১-১১-১০।  "NSW election 2015: Evidence of Labor nominee rejected". The Australian. 2 April 2015. Retrieved 7 May 2015. Crook, Andrew (২০১৩-০৬-০৪)। "The Power Index: election deciders, trade unions at #4"। Crikey (ইংরেজি ভাষায়)। সংগ্রহের তারিখ ২০২৩-০২-০১।  "Shadow Ministry"। www.parliament.nsw.gov.au। সংগ্রহের তারিখ ২০২৩-০২-০১।  "The Power Index: election deciders, trade unions at #4"। Crikey (ইংরেজি ভাষায়)। ২০১৩-০৬-০৪। সংগ্রহের তারিখ ২০২১-১১-১০।  "Daniel Mookhey in NSW Upper House". SBS News. 25 Feb 2015. Retrieved 7 May 2015. Hasham, Nicole (15 May 2015). "Labor MLC Daniel Mookhey makes Australian political history by swearing on the Bhagavad Gita". The Sydney Morning Herald. Retrieved 15 May 2015. Hasham, Nicole (২০১৫-০৫-১২)। "Labor MLC Daniel Mookhey makes Australian political history by swearing on the Bhagavad Gita"। The Sydney Morning Herald (ইংরেজি ভাষায়)। সংগ্রহের তারিখ ২০২১-১১-১০।
রাজা (নাটক)

রাজা হল রবীন্দ্রনাথ ঠাকুর রচিত একটি নাটক। ১৯১০ সালে এই নাটকটি রচিত হয়। এটি একটি "রূপক-সাংকেতিক নাটক" হিসেবে চিহ্নিত। রাজা নাটকের আখ্যানভাগ মহাবস্তু গ্রন্থের রাজা কুশের বৌদ্ধ কাহিনি অবলম্বনে রচিত। এই নাটকের একটি মঞ্চায়ন-উপযোগী সংক্ষিপ্ত সংস্করণ অরূপরতন নামে ১৯২০ সালে প্রকাশিত হয়। সুকুমার সেনের মতে রাজা রবীন্দ্রনাথের প্রথম যথার্থ সাংকেতিক নাটক। নাটকের মূল উপজীব্য বিষয় হল মানুষের হৃদয়ে ঈশ্বরের গোপন ক্রিয়া। Sen, Sukumar (১৯৭৯) [1960]। History of Bengali Literature (3rd সংস্করণ)। New Delhi: Sahitya Akademi। পৃষ্ঠা 279–80। আইএসবিএন 81-7201-107-5।  Ghosh, Sisirkumar (১৯৯০)। Rabindranath Tagore। Makers of Indian Literature (1st সংস্করণ)। New Delhi: Sahitya Akademi। পৃষ্ঠা 66। আইএসবিএন 81-260-1994-8।
মহাবস্তু

মহাবস্তু (সংস্কৃত ভাষায় ‘মহৎ ঘটনা’ বা ‘মহৎ উপাখ্যান’) হল আদি বৌদ্ধধর্মের লোকোত্তরবাদী সম্প্রদায়ের একটি ধর্মগ্রন্থ। বইটিতে আছে যে এটি বৌদ্ধদের সন্ন্যাস নিয়ামবলির (“বিনয়”) একটি ঐতিহাসিক মুখবন্ধ। বইটির অর্ধেকেরও বেশি অংশ জাতক ও অবদান উপাখ্যানের সংকলন। এগুলি বুদ্ধের পূর্বজন্ম ও অন্যান্য বোধিসত্ত্বদের জীবনকাহিনি। মহাবস্তু বইটি মিশ্র সংস্কৃত, পালি ও প্রাকৃত গদ্য ও পদ্যে লিখিত। মনে করা হয়, বইটি খ্রিস্টপূর্ব দ্বিতীয় শতাব্দী থেকে খ্রিস্টীয় চতুর্থ শতাব্দীর মধ্যে রচিত। মহাবস্তু জাতক কাহিনিগুলি পালি আনুশাসনিক ধর্মগ্রন্থগুলির অনুরূপ। যদিও কাহিনিগুলি একটু আলাদা রকমভাবে বিস্তারিত হয়েছে এই বইতে। মহাবস্তুর অন্যান্য অংশগুলিতে পালি আনুশাসনিক ধর্মগ্রন্থগুলির অনুরূপ কাহিনি আছে। এর মধ্যে উল্লেখযোগ্য দিঘ নিকায় (দিঘ নিকায় ১৯, মহাগোবিন্দ সুত্ত), মজ্‌ঝিম নিকায় (মজ্‌ঝিম নিকায় ২৬, আইয়াপারিয়েসানা সুত্ত; ও মজ্‌ঝিম নিকায় ৩৬, মহাসাক্কক সুত্ত), খুদ্দকপাঠ, ধম্মপদ (অধ্যায় ৮, সহস্‌স বগ্‌গ; ও অধ্যায় ২৪, ভিক্‌খু বগ্‌গ), সুত্ত নিপাত (সুত্ত নিপাত ১। ৩, খগ্‌গবিসাঙা সুত্ত; সুত্ত নিপাত ৩। ১, পব্বজ্জা সুত্ত; ও সুত্ত নিপাত ৩। ২, পধান সুত্ত), বিমানবত্থু ও বুদ্ধবংশ। মহাবস্তু গ্রন্থটিকে “লোকোত্তর” বুদ্ধ ধারণার একটি প্রাথমিক সূত্র মনে করা হয়। এই ধারণা সব মহাসাংঘিকা সম্প্রদায়ে দেখা যায়। মহাবস্তু মতে, অনেক জন্ম পেরিয়ে মানবরূপী বুদ্ধ অনেক ক্ষমতা অর্জন করেছিলেন। যেমন, যৌনসংগম ছাড়াই যন্ত্রণাহীন গর্ভাধান; নিদ্রা, আহার, ঔষধ বা স্নান ছাড়াই জগতে স্বচ্ছন্দে বিহার; এবং কর্মের অবদমন। Law (1930), p. iv. "Mahāvastu" (2008). Jones (1949), pp. x–xi. Law (1930), "Introduction." Jones (1949), p. xi, writes: ""... the Mahāvastu is not the composition of a single author written in a well-defined period of time. Rather, it is a compilation which may have been begun in the second century B.C., but which was not completed until the third or fourth century A.D." Regarding the Dhammapada parallels, see Ānandajoti (2007), "Introduction," where Ānandajoti writes: Of the incomplete parallels, two chapters from yet another Dharmapada have been preserved in the Mahāvastu, one of the earliest of the Sanskritised Prakrit texts; one of the chapters is named as the Sahasravarga, and appears to be the whole of the chapter; the other is a selection that comes from an unnamed Bhikṣuvarga. From "Ancient Buddhist Texts". See also; ch. 8, "Sahassavagga", and ch. 25, "Bhikkhuvagga" Williams (1989/2007), pp. 18–19. Jones, J.J. (trans.) (1949–56). The Mahāvastu (3 vols.) in Sacred Books of the Buddhists. London: Luzac & Co. volume1 volume 2 volume 3 Law, Bimala Churn (1930). A Study of the Mahāvastu. Calcutta: Thacker, Spink & Co. Retrieved 26 Nov 2008 from "Internet Archive" "Mahāvastu" (2008). In Encyclopædia Britannica. Retrieved 26 Nov 2008, from "Encyclopædia Britannica Online" Ānandajoti Bhikkhu (2007). A Comparative Edition of the Dhammapada. U. of Peradeniya. Retrieved 25 Nov 2008 from "Ancient Buddhist Texts" J.K. Nariman (1923), Literary History of Sanskrit Buddhism, Bombay: Indian Book Depot; pp. 11–18 Williams, Paul (1989/2007). Mahāyāna Buddhism: The Doctrinal Foundations. London: Routledge. আইএসবিএন ৯৭৮-০-৪১৫-০২৫৩৭-৯.
ভারতীয় প্রযুক্তিবিদ্যা প্রতিষ্ঠান খড়গপুর

ভারতীয় প্রযুক্তিবিদ্যা প্রতিষ্ঠান খড়্গপুর ভারতের এক‌টি প্রথম‌সারির শিক্ষা-প্রতিষ্ঠান। এটি মূলতঃ কারিগরি বিদ্যা-শিক্ষার জন্য বিখ্যাত। ১৯৫১ সালে তত্‍কালীন মুখ্যমন্ত্রী বিধান‌ চন্দ্র রায় এর উদ্যোগে এটি স্থাপিত হয়। বিগত ২০০৫-২০০৬ শিক্ষাবর্ষে ভারতবর্ষ থেকে আইআইটি খড়গপুর ছিলো একমাত্র প্রতিনিধি, যেটি বিশ্বের প্রথম ৫০০ টি অগ্রগণ্য বিশ্ববিদ্যালয় হিসেবে বিবেচিত হয়েছিলো। Partha Pratim Chakraborty appointed as IIT Kharagpur director. NDTV.com (2013-07-27). Retrieved on 2013-08-23. PP Chakrabarty to be new director of IIT Kharagpur - Economic Times. Economictimes.indiatimes.com (2013-07-26). Retrieved on 2013-08-23. "The big tech show"। ৩ মে ২০১২ তারিখে মূল থেকে আর্কাইভ করা। সংগ্রহের তারিখ ১৯ ডিসেম্বর ২০১৮।  Alok Kothari, Yuvnesh Modi,Rahul Kumar (২০১২)। The Game Changers। India: Random Business / Random House India। আইএসবিএন 978-8184002737।  Deb, Sandipan (২০০৪)। The IITians। India: Penguin Books। আইএসবিএন 0-670-04986-7।  Chattopadhyay, Suhrid Sankar (১৩ সেপ্টেম্বর ২০০২)। "Enabling industrial progress"। Volume 19 – Issue 18। Frontline। সংগ্রহের তারিখ ৬ মে ২০১৪।  Chattopadhyay, Suhrid Sankar (৩০ আগস্ট ২০০২)। "A committed player"। Volume 19 – Issue 18। Frontline। সংগ্রহের তারিখ ৬ মে ২০১৪।  উইকিমিডিয়া কমন্সে ভারতীয় প্রযুক্তিবিদ্যা প্রতিষ্ঠান, খড়গপুর সংক্রান্ত মিডিয়া রয়েছে। "IIT Kharagpur Placement Portal"। ২৫ সেপ্টেম্বর ২০১৩ তারিখে মূল থেকে আর্কাইভ করা। সংগ্রহের তারিখ ৭ অক্টোবর ২০১৩।  "IIT Kharagpur Alumni Meet Portal"। ৭ আগস্ট ২০১৩ তারিখে মূল থেকে আর্কাইভ করা। সংগ্রহের তারিখ ৭ অক্টোবর ২০১৩।  Introduction to IIT Kharagpur(2008) (Documentary)। India: TSG। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Stupendous placements at IIT Kharagpur(2008) (Documentary)। India: CNBC news channel। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
ভার্জিনিয়া উল্‌ফ

অ্যাডেলাইন ভার্জিনিয়া উল্ফ (১৮৮২-১৯৪১ খ্রিষ্টাব্দ) ইংরেজি ভাষার একজন সাহিত্যিক। উনিশ শতকের ব্রিটিশ আধুনিকতাবাদী লেখকদের মধ্যে তিনি অন্যতম। প্রথম ও দ্বিতীয় বিশ্বযুদ্ধের মধ্যবর্তী সময়কালে তিনি লন্ডন লিটারেসি সোসাইটি এর অন্যতম গুরুত্বপূর্ণ ব্যক্তিত্ব ছিলেন। তার উল্লেখযোগ্য রচনা হল, মিসেস ডাল্লাওয়ে (১৯২৫), টু দ্যা লাইটহাউজ (১৯২৭), ওরলান্ডো (১৯২৮)। তার রচিত ভাষন সংকলন এ রুম ওয়ান’স ওন (১৯২৯) বইটি তার উক্তি “নারী যখন ফিকশন লেখে তখন তার একটি কক্ষ আর কিছু অর্থ খুব প্রয়োজন।” এর জন্য বিখ্যাত। উল্ফ ডিপোলার ডিজঅর্ডার নামক এক‌টি মানসিক রো‌গে ভু‌গে‌ছি‌লেন। তিনি ১৯৪১ সলে ৫৯ বছর বয়সে আত্মহত্যা করেন। ভার্জিনিয়া উল্ফ এর কুমারী নাম ছিল এ্যডেলাইন ভার্জিনিয়া স্টিফেন। [১] তার বাবার নাম স্যার লেসলী স্টিফেন এবং মার নাম জুলিয়া প্রিন্সেপ ডাকওয়ার্থ স্টিফেন। কাকা বিখ্যাত আইনবিদ ও ভারতীয় সাক্ষ্য আইনের জনক জেমস ফিটজেমস স্টিফেন। বাবা স্যার লেসলী ছিলেন একজন স্বনামধন্য ইতিহাসবিদ, লেখক, সমালোচক এবং পর্ব্বত আরোহী। বাবার লেখালেখি ভার্জিনিয়াকে একজন সাহিত্যিক হতে উৎসাহ যুগিয়েছিল। ভার্জিনিয়ার মা জুলিয়া স্টিফেনের জন্ম তৎকালিন ব্রিটিশ ভারতে। পরে তিনি ইংল্যান্ডে চলে আসেন। ভার্জিনিয়ার বাবা মা দুইজনই পূর্বে একাধিকবার বিয়ে করেন। ছোটবেলায় ভার্জিনিয়া উল্ফ তার বেশ কয়েকজন সৎ ভাইবোনের সাথে একই পরিবারে বসবাস করতেন। পেশা হিসাবে উল্ফ লেখালেখি শুরু করেন ১৯০০ সালে। টাইমস লিটারারি সাপ্লিমেন্ট এ তার প্রথম লেখা প্রকাশিত হয়। তার প্রথম উপন্যাস ‘দ্য ভয়েজ আউট’ প্রকাশিত হয় ১৯১৫ সালে। প্রকাশিত হয় তার সৎ ভাইয়ের কোম্পানি গেরাল্ড ডাকওয়ার্থ এন্ড কোম্পানি লিঃ থেকে। তার বেশীরভাগ লেখার প্রকাশক তিনি নিজেই। প্রকাশিত হয়েছিল হগার্থ প্রেস থেকে। উল্ফ তার লেখায় চরিত্রগুলির মনস্তাত্ত্বিক ও আবেগের বিষয়গুলি নিয়ে অনেক পরীক্ষা নিরিক্ষা করেন। দ্বিতীয় বিশ্বযুদ্ধের পর তার সুনাম কিছুটা কমে আসে। ভার্জিনিয়া উল্ফ এর শেষ উপন্যাস ‘বিটউইন দ্যা এ্যাক্টস’ লেখা শেষ করার পর তিনি বিষন্নতায় ভুগতে শুরু করেন। দ্বিতীয় বিশ্বযুদ্ধে তার লন্ডনের বাড়ি ধ্বংস হওয়া এর পিছনে একটি কারণ। অবশ্য এর আ‌গেও তিনি বিভিন্ন কারণে মানসিকভাবে অসুস্থ ছিলেন। ২৮শে মার্চ ১৯৪১ সালে উল্ফ তার ওভারকোটের পকেট ভারি পাথর দিয়ে ভর্তি করে ওউজ নদীতে আত্মহত্যা করেন। ১৮ই এপ্রিল নদীতে তার দেহাংশ পাওয়া যায়। রডমেল, সাসসেক্স এর মংক হাউজে একটি এলম গাছের নিচে তাকে সমাহিত করা হয়। Critical Essays on Virginia Woolf, Morris Beja, 1985, Introduction, pp. 1, 3, 53. Panken, Shirley (১৯৮৭)। "'Oh that our human pain could here have ending'—Between the Acts"। Virginia Woolf and the "Lust of Creation": A Psychoanalytic Exploration। SUNY Press। পৃষ্ঠা 260–262। আইএসবিএন 978-0-88706-200-1। সংগ্রহের তারিখ ১৩ আগস্ট ২০০৯।
অ্যান্ডি হুইটল

অ্যান্ড্রু রিচার্ড অ্যান্ডি হুইটল (ইংরেজি: Andy Whittall; জন্ম: ১৯ মার্চ, ১৯৭৩) রোডেশিয়ার আমটালি এলাকায় জন্মগ্রহণকারী জিম্বাবুয়ের সাবেক আন্তর্জাতিক ক্রিকেটার। ১৯৯৬ থেকে ২০০০ মেয়াদে জিম্বাবুয়ে ক্রিকেট দলের পক্ষে টেস্ট ও একদিনের আন্তর্জাতিকে অংশগ্রহণ করেছেন। দলে তিনি মূলতঃ বোলার ছিলেন। ডানহাতে অফ ব্রেক বোলিংয়ের পাশাপাশি ডানহাতে ব্যাটিং করতেন অ্যান্ডি হুইটল। ঘরোয়া ক্রিকেটে মাতাবেলেল্যান্ড ও মনিকাল্যান্ডের প্রতিনিধিত্ব করেছেন। ফ্যালকন কলেজে অধ্যয়ন শেষে কেমব্রিজের ট্রিনিটি কলেজ থেকে প্রকৌশল বিষয়ে স্নাতক ডিগ্রী অর্জন করেন হুইটল। এ সময় তিনি বিশ্ববিদ্যালয় দলের পক্ষে খেলায় অংশ নেন ও চারটি ব্লু পান। এরফলে ঘরোয়া ক্রিকেটে অংশগ্রহণের পূর্বেই জিম্বাবুয়ের ক্রিকেটের ইতিহাসে প্রথম খেলোয়াড় হিসেবে বিদেশে খেলার সুযোগ পান। ৩ সেপ্টেম্বর, ১৯৯৬ তারিখে শ্রীলঙ্কার বিপক্ষে একদিনের আন্তর্জাতিকে অভিষেক ঘটার পর একই দলের বিপক্ষে ১১ সেপ্টেম্বর, ১৯৯৬ তারিখে তার টেস্ট অভিষেক হয়। খেলার জগৎ থেকে অবসর নেয়ার পর তিনি টনব্রিজ স্কুলের ফেরক্স হলে গৃহশিক্ষকের দায়িত্ব পালন করছেন। এছাড়াও তিনি গণিত বিষয়ে শিক্ষাদানের পাশাপাশি প্রথম একাদশ ক্রিকেট দলকে প্রশিক্ষণ দিচ্ছেন। জিম্বাবুয়ে দলের অন্যতম সদস্য গাই হুইটল সম্পর্কে তার কাকাতো ভাই। "Tonbridge School – Staff – Mathematics"। tonbridge-school.co.uk। ২৪ ডিসেম্বর ২০১৫ তারিখে মূল থেকে আর্কাইভ করা। সংগ্রহের তারিখ ২৪ মে ২০১৫।  ইএসপিএনক্রিকইনফোতে অ্যান্ডি হুইটল (ইংরেজি) ক্রিকেটআর্কাইভে অ্যান্ডি হুইটল (সদস্যতা প্রয়োজনীয়) (ইংরেজি) ডোনাল্ড তিরিপানো জিম্বাবুয়ে জাতীয় ক্রিকেট দল ১৯৯৮ কমনওয়েলথ গেমসে ক্রিকেট
মুহাম্মাদের বংশধারা

মুহাম্মদ সাঃ বর্তমান সৌদি আরবে অবস্থিত মক্কা নগরীর কুরাইশ গোত্রের বনি হাশিম বংশে জন্মগ্রহণ করেন। তার জন্মের তারিখ ছিল ১২ ই রবিউল আওয়াল, ইংরেজি সন মোতাবেক ৫৭০ খ্রিষ্টাব্দে। প্রখ্যাত ইতিহাসবেত্তা উইলিয়াম মন্টগোমারি ওয়াট তার পুস্তকে ৫৭০ সনই ব্যবহার করেছেন। তবে নবীর প্রকৃত জন্মতারিখ বের করা বেশ কষ্টসাধ্য। এজন্যই এ নিয়ে মতবিরোধ রয়েছে। যেমন এক বর্ণনা মতে তার জন্ম ৫৭১ সালের ২০ বা ২২ শে এপ্রিল। সাইয়েদ সোলাইমান নদভী, সালমান মনসুরপুরী এবং মুহাম্মদ পাশা ফালাকির গবেষণায় এই তথ্য বেরিয়ে এসেছে। তবে শেষোক্ত মতই ঐতিহাসিক দৃষ্টিকোণ থেকে বেশি নির্ভরযোগ্য। যাই হোক, নবীর জন্মের বছরেই হস্তী যুদ্ধের ঘটনা ঘটে এবং সে সময় সম্রাট নরশেরওয়ার সিংহাসনে আরোহণের ৪০ বছর পূর্তি ছিল এ নিয়ে কারো মাঝে দ্বিমত নেই। ইসলামের হাদিস অনুসারে মোহাম্মদের জন্মের পূর্বে তার মাতা আমিনা স্বপ্নযোগে আশ্চর্যজনক বেশ কয়েকটি ঘটনা দেখেন। এছাড়া তার জন্মের সময়ও কিছু অলৌকিক ঘটনার উল্লেখ বিভিন্ন হাদিস সূত্রে পাওয়া যায়। জন্মের পর নবীর দাদা আবদুল মোত্তালেবকে সংবাদ দেয়া হয় এবং তিনি নবজাতককে দেখে যারপরনাই খুশি হন। উল্লেখ্য নবীর জন্মের আগেই তার পিতা আবদুল্লাহ মারা যান। আবদুল মোত্তালেব নবজাতকের নাম রাখেন মোহাম্মদ যে নাম তৎকালীন আরবে খুব একটা প্রচলিত ছিলনা। আরবীতে এই শব্দের অর্থ প্রশংসিত। পরবর্তীকালে নবীর আরেকটি নামের উল্লেখ পাওয়া যায় যা তার মাতা রাখেন আর তা হল আহমাদ - এই শব্দের অর্থ প্রশংসাকারী। প্রথম কয়েকদিন তিনি তার মায়ের বুকের দুধ পান করেন। এরপর কয়েকদিন তাকে দুধ পান করান আবু লাহাবের দাসী সাওবিয়া। উল্লেখ্য আবু লাহাব সম্পর্কে নবীর চাচা হতেন। সে সময় ছাওবিয়ার কোলেও একটি শিশুসন্তান ছিল যার নাম ছিল মাছরুহ। এই সাওবিয়াই এর আগে হামযা ইবনে আবদুল মোত্তালেব এবং পরে আবু সালমা সামা ইবনে আবদুল আছাদ মাখজুমিকে দুধ পান করিয়েছিলেন। ইসলামী ভবিষ্যদ্বাণীপূর্ণ ঐতিহ্য অনুযায়ী; আদনান থেকে শুরু করে মুহাম্মদ পর্যন্ত অবতীর্ণ হয়েছিলেন। যা নিম্নে ২১ প্রজন্ম পর্যন্ত উপস্থাপন করা হল। ৫৭০ খ্রিষ্টাব্দ – মুহাম্মদ ৫৪৫ খ্রিষ্টাব্দ – `আব্দ আল্লাহ ৪৯৭ খ্রিষ্টাব্দ – আব্দ আল-মুত্তালিব ৪৬৪ খ্রিষ্টাব্দ – হাশিম ৪৩৯ খ্রিষ্টাব্দ – আব্দ মানাফ ৪০৬ খ্রিষ্টাব্দ – কুসাই ৩৭৩ খ্রিষ্টাব্দ – কিলাব ৩৪০ খ্রিষ্টাব্দ – মুররাহ ৩০৭ খ্রিষ্টাব্দ – কা'য়াব ২৭৪ খ্রিষ্টাব্দ – লু'আহ ২৪১ খ্রিষ্টাব্দ – গালিব ২০৮ খ্রিষ্টাব্দ – ফিহর ১৭৫ খ্রিষ্টাব্দ – মালিক ১৪২খ্রিষ্টাব্দ – আন-নাদর ১০৯ খ্রিষ্টাব্দ– কিনানাহ ৭৬ খ্রিষ্টাব্দ – খুজাইমাহ ৪৩ খ্রিষ্টাব্দ – মুদরিকাহ ১০ খ্রিষ্টাব্দ – ইলিয়াস ২৩ খ্রিস্টপূর্ব – মুদার ৫৬ খ্রিস্টপূর্ব – নিজার ৮৯ খ্রিস্টপূর্ব – মাদ ১২২ খ্রিস্টপূর্ব – আদনান আহল আল-বায়াত কুরাইশ বংশ ফাতেমীয় খিলাফত Muhammad At Mecca: William Montgomery Watt; reprinted 1979; page, 33 Hughes, Thomas Patrick (১৯৯৫) [First published 1885]। A Dictionary of Islam: Being a Cyclopaedia of the Doctrines, Rites, Ceremonies, and Customs, Together With the Technical and Theological Terms, of the Muhammadan Religion। New Delhi: Asian Educational Services। পৃষ্ঠা 19। আইএসবিএন 978-81-206-0672-2। সংগ্রহের তারিখ জুলাই ২৪, ২০১০।
ড্যারেন আরোনোফস্কি

ড্যারেন আরোনোফস্কি একজন আমেরিকান চিত্রপরিচালক, প্রযোজক, চিত্রনাট্য লেখক। তিনি ১৯৬৯ সালের ১২ ফেব্রুয়ারি নিউইয়র্কের ব্রুকলিনে একটি রক্ষনশীল ইহুদী পরিবারে জন্মগ্রহণ করেন। তার বাবা আব্রাহাম আরোনোফস্কি এবং মা শার্লট আরোনোফস্কি উভয়েই ছিলেন স্কুল শিক্ষক। ছোটবেলা থেকেই তিনি বাবা মায়ের সাথে ব্রডওয়ে থিয়েটারগুলোতে বিভিন্ন অনুষ্ঠান দেখতে যেতেন যার ফলে তার মনে চলচ্চিত্রের প্রতি আগ্রহ জন্মায়। ছোটবেলায় তিনি 'ফিল্ড বায়োলজি' এর উপর পড়াশোনা করেছেন। ১৯৮৭ সালে তিনি হার্ভার্ড বিশ্ববিদ্যালয়ে ছাত্র হিসেবে যোগদান করেন এবং তার পড়াশোনার বিষয় ছিল 'চলচ্চিত্র ও সামাজিক নৃবিজ্ঞান'। তিনি এখান থেকে ১৯৯১ সালে তার স্নাতক সম্পন্ন করেন। এর পাশাপাশি তিনি আমেরিকান ফিল্ম ইনস্টিটিউট এ চলচ্চিত্র পরিচালনার উপর পড়াশোনা করেছেন। তার পছন্দের পরিচালকদের তালিকায় আছে Akira Kurosawa, Federico Fellini, Roman Polanski, Shinya Tsukamoto মত নামকরা পরিচালক। তার কাজের ধারায় এসব পরিচালকদের ছাপ খুজে পাওয়া যায়। আরোনোফস্কির প্রথম ফিচার ফিল্ম ছিল পাই (pi,π) যা ১৯৯৭ সালে শুটিং করা হয়। ছবিটির অর্থ জোগার করার জন্য তিনি তার পরিবার এবং বন্ধুবান্ধবদের কাছ থেকে ১০০ ডলার করে ধার নিয়েছিলেন এবং প্রতিশ্রুতি দিয়েছিলেন যদি ছবিটি ব্যবসাসফল হয় তবে প্রত্যেককে ১৫০ ডলার করে করে দেবেন এবং ফ্লপ হলে সবার নাম ছবিটির শেষে থাকবে। এভাবেই মাত্র ৬০০০০ ডলার বাজেটে ছবিটি নির্মাণ করা হয় এবং তা ১৯৯৮ সালের সানড্যান্স ফিল্ম ফেস্টিভালে উন্মুক্ত করা হয়। এখান থেকে তিনি ছবিটির জন্য সেরা পরিচালক এবং সেরা চিত্রনাট্যের জন্য পুরস্কার লাভ করেন এবং ছবিটি সমালোচকদের প্রসংসা লাভ করে। পরবর্তিতে Artisan Entertainment ছবিটির স্বত্ব ১০ লাখ ডলারের বিনিময়ে কিনে নেয় এবং এটি সাধারণ দর্শকের জন্য মুক্তি দেয়া হয় এবং ছবিটি মোট ৩,২২১,১৫২ ডলার ব্যবসা করতে সক্ষম হয়।আর এভাবেই ক্যারিয়ারের প্রথম ছবি দিয়েই তিনি সমালোচক, দর্শকদের মন জয় করে নেন। তার ২য় ছবি রিকুয়েম ফর এ ড্রিম (Requiem for a Dream)। প্রথম ছবির বাঁধভাঙ্গা সাফল্যের ফলে ২য় ছবির বাজেট নিয়ে তাকে তেমন একটা ভাবতে হয় নি, তার এই ছবির মোট বাজেট ছিল ৪৫ লাখ ডলার। ছবিটি ২০০০ সালের অক্টোবর মাসে রিলিজ দেয়া হয় এবং মোট ৭৩ লাখ ডলার ব্যবসা করে। ছবিটির জন্য Ellen Burstyn সেরা অভিনেত্রী হিসেবে অস্কার নমিনেশন লাভ করেন। ছবিটি ২০০৭ সালে আমেরিকান ফিল্ম ইনস্টিটিউটের "AFI's 100 Years...100 Movies" তালিকায় অন্তঃভুক্ত হয়। ব্ল্যাক সোয়ান (Black Swan) ছবিটি ২০১০ সালের ডিসেম্বরে মুক্তি পায়। ছবিটির জন্য ড্যারেন আরোনোফস্কি ২০১১ সালে সেরা পরিচালক হিসেবে অস্কার মনোনয়ন লাভ করেন, ছবিটি মোট ৫টি ক্যাটাগরিতে অস্কার নমিনেশন পায় এবং Natalie Portman ছবিটির নাম ভুমিকায় অভিনয় করে সেরা অভিনেত্রী হিসেবে অস্কার লাভ করেন। আরোনোফস্কির পরিচালিত অন্যান্য ছবিসমুহ হল The Fountain, The Wrestler, Noah। এছাড়া তিনি Below, The Fighter ছবিতে প্রযোজকের দায়িত্ব পালন করেন। Marx, Rebecca Flint। "Darren Aronofsky"। AllMovie via The New York Times। সংগ্রহের তারিখ জুলাই ১২, ২০১২।
ভারতীয় প্রযুক্তিবিদ্যা প্রতিষ্ঠান কানপুর

ভারতীয় প্রযুক্তিবিদ্যা প্রতিষ্ঠান কানপুর (আইআইটি কানপুর) হল ভারতের উত্তর প্রদেশের কানপুরে অবস্থিত একটি পাবলিক ইনস্টিটিউট অফ টেকনোলজি। এটিকে ভারত সরকার ইনস্টিটিউট অফ টেকনোলজি আইনের অধীনে জাতীয় গুরুত্বের একটি ইনস্টিটিউট হিসাবে ঘোষণা করেছিল। আইআইটি কানপুর ভারতের সবচেয়ে মর্যাদাপূর্ণ একাডেমিক প্রতিষ্ঠানের মধ্যে স্থান পেয়েছে। প্রতিষ্ঠানটি ১৯৫৯ সালে প্রতিষ্ঠিত হয়েছিল। প্রথম ভারতীয় প্রযুক্তি ইনস্টিটিউটগুলির মধ্যে একটি , ইনস্টিটিউটটি কানপুর ইন্দো-আমেরিকান প্রোগ্রামের (কেআইপি) অংশ হিসাবে নয়টি মার্কিন গবেষণা বিশ্ববিদ্যালয়ের একটি কনসোর্টিয়ামের সহায়তায় তৈরি করা হয়েছিল। Verma, Prachi (১৮ এপ্রিল ২০১৮)। "Abhay Karandikar takes charge as director of IIT Kanpur"। The Economic Times। ২১ এপ্রিল ২০১৮ তারিখে মূল থেকে আর্কাইভ করা। সংগ্রহের তারিখ ২০ এপ্রিল ২০১৮। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "NIRF 2019" (পিডিএফ)। IIT Kanpur। ২৫ ফেব্রুয়ারি ২০২১ তারিখে মূল (পিডিএফ) থেকে আর্কাইভ করা। সংগ্রহের তারিখ ১৫ ফেব্রুয়ারি ২০২০। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "NIRF Rankings: IIT-Kanpur stands 5th in country"। The Times of India। ২০২১-০৯-১০। আইএসএসএন 0971-8257। সংগ্রহের তারিখ ২০২৩-০৫-১১।  IIT Kanpur